cyanic-selkie/wikianc huggingface dataset:
Oskar Nimeyer
Sürgün illərində fəaliyyəti
Parisin Şanzelize prospekti ərazisində ofis açan memarın bu dövrdəki karyerası və hazırladığı əsərləri Braziliyadakı əsərləri ilə müqayisədə fərqlidir. 1966-ci ildə Livanda yerləşən Tripoli şəhərindəki Beynəlxalq sərgi mərkəzini yaratdı. Binanın başa çatmasına baxmayaraq Livan vətəndaş müharibəsi səbəbindən istifadəyə verilmədi. Bu dövrdə hazırladığı ən qabaqcıl layihələri bunlar idi:
Oskar Nimeyer Parisdə qaldığı dövrlərdə mebellər də hazırladı. Əyilmiş dəmir və dəridən ibarət olan stullar az sayda müştərisi üçün hazırlamışdı. 1978-ci ildə isə Oskar Nimeyerin bu mebel layihələrinin bəziləri Yapon milli firması tərəfindən Braziliyada da satışa təqdim olundu. Eynilə memarlıq sahəsindəki planlarında olduğu kimi Oskar Nimeyerin mebellərində də qadın bədəninə və Rio də Janeyro dağlarına oxşar həssas əyri formalar istifadə edilmişdir.
2000-2012-ci illər
thumb|right|Oskar Nimeyer muzeyi [[Kuritiba]] Oskar Nimeyerin 1967-ci ildə Braziliyanın Parana əyalətində Kuritiba şəhəri üçün hazırladığı bir muzey layihəsi orijinal dizayna sadiq qalaraq inşa edilmişdir. 2002-ci ildə məşhur memarın özünə həsr edilmiş Oskar Nimeyer muzeyi adı ilə açılmışdır. Fərqli dizayn səbəbindən yerli xalq tərəfindən "Nimeyerin gözü" adlandırılan muzey bəzi yenidənqurmalar və əlavələr ilə 8 iyul 2003-cü il tarixində istifadəyə verilmişdi.
Londonun Hayd-parkında yer alan Serpentayn qalereya rəhbərliyi hər il bu qalereyanın müvəqqəti yaz pavyonunun dizaynı üçün Böyük Britaniyada bu günə qədər heç dizayn etməmiş memar dəvət edirdi. Bu ənənə kontekstində 2003-ci ildə Oskar Nimeyer dəvət edildi. Nimeyer 2004-ci ildə kommunist olan Karlos Mariqellanın ölümünün 35-ci ildönümü münasibətilə Mariqellanın Salvador, Baiya şəhərindəki qəbir daşını hazırladı. Amerikanın ən şərq nöqtəsi olan Juan Pessoada yer alan və tikintisinə 2005-ci ildə başlanan Estaço Kabo Branko adlı layihə 2008-ci ildə başa çatdırıldı. 15 dekabr 2006-ci ildə 50 ildən sonra olsa da, Oskar Nimeyerin Brasiliya şəhəri üçün hazırlamış olduğu Milli Cümhuriyyət muzeyi və Milli kitabxana tikililəri memarın 99-cu doğum günü münasibətilə istifadəyə açıldı. Hər iki tikili də Brasiliya şəhərinin Esplanada dos Ministrios bölgəsində və Brasiliya baş kilsəsinin yanında yerləşir. Oskar Nimeyer 2007-ci ildə 100 yaşını qeyd etdi. Memarın 100-cü doğum günündə Rusiya prezidenti Vladimir Putin ona "Dostluq ordeni" verdi. Avropada həyata keçirdiyi ən böyük layihələrindən olan və İspaniyanın Asturias bölgəsində yerləşən Oskar Nimeyer Beynəlxalq mədəniyyət mərkəzi layihəsinin inşaatına 2008-ci il aprel tarixində başlandı. Oskar Nimeyer 1989-cu ildə qazandığı Asturias knyazlığı mükafatına qarşı bir minnətdarlıq jesti olaraq bu böyük mədəniyyət mərkəzi dizayn layihəsini Asturiasda inşa edilmək üçün təqdim etdi. Oskar Nimeyerin Beynəlxalq mədəniyyət mərkəzi layihəsi 2011-ci ildə tamamlandı. İtaliyanın Ravello şəhərində yerləşən Oskar Nimeyer Ravello Auditoriyasının tikintisi 2010-ci il yanvar ayında tamamlandı. Konsepsiya dizaynı, tətbiqi rəsmləri, maket və bütün layihələrin Oskar Nimeyer tərəfindən hazılandığı bu layihə memarın yaxın dostu, italyan sosioloq Domeniko de Masının nəzarəti ilə inşa edildi. Layihənin memarlıq tərzi və yerləşdiyi mövqeyin mövcud ətrafından fərqli olması səbəbindən tikinti prosesində gecikmələr baş verdi. 2010-cu ilin yanvar ayındada rəsmi açılışının həyata keçirilməsinə baxmayaraq, hələ də davam edən bəzi problemlər səbəbindən bina istifadəyə bağlıdır.
Memarlıq tərzi
1936-ci ildə memarlıq karyerasına başlayan və hələ də dizaynları inşa edilməyə davam edən Oskar Nimeyerin memarlıq tərzi zamanla bəzi dəyişikliklərə uğramasına baxmayaraq, ən əhəmiyyətli xüsusiyyəti dəmir betonun yüksək dərəcədə yaradıcı və müxtəlif yollarla istifadə edilməsidir. Özü ilə edilən söhbətlərdə tez-tez betonun arxitektura layihələrində önəminə diqqəti çəkən Oskar Nimeyer, ümumiyyətlə, binanın dəmir-beton daşıyıcı sistemi bitəndə dizaynının da başa çatdığını ifadə edirdi. Le Korbuzye ilə birlikdə tökmə betonun müasir memarlıqda yaradıcı şəkildə istifadə edilməsinin ən mühüm qabaqcıllarındandır. 150px|thumb|left|Oskar Nimeyer Oskar Nimeyerin ilk dövr layihələrində Le Korbuzyenin təsiri son dərəcə aydın görsənir, lakin zaman içində memar öz tərzini yaratmışdır. Betonun estetik istifadəsini bir kənara qoysaq, bu memarlıq janrın ən diqqət çəkən cəhəti yüngül görünən əyri formaların əmələ gətirdiyi məkanların o günə qədər müasir memarlıqda görünməmiş olmasıdır. Bu qədər geniş məkanlarda dəmir-betonun son dərəcə estetik və yüngül görünüşlü bir şəkildə istifadə etməsi üçün dövrün tanınmış mühəndislərindən braziliyalı Joaqim Kardoso ilə italyan Pier Luidji Nervinin mühüm töhfələri olmuşdur. Layihələrində istifadə etdiyi əyri dizaynlar haqqında belə demişdir:
Tökmə betonun əyri formaları və ya qabıq şəklində istifadə edilməsilə, buna düz xətti kütlələrin əlavə olunması ilə Oskar Nimeyer bir çox parlaq forma yaratmışdır. Qabıq şəklini tez-tez istifadə edən memarın Braziliya şəhərindəki layihələri arasında ən tanınmış olanı Braziliya milli konqres binasıdır. Hər nə qədər düz xətlər istifadə etməyi Pampulyadaki layihələrində etməməyə başlasa da, Nimeyerin memarlıq karyerasında Braziliya şəhərinin dizaynı bir dönüş nöqtəsi olmuşdur. Dövrün prezidenti Juselinu Kubiçek rəhbərliyi altında Braziliya şəhərində əhəmiyyətli binaların əksəriyyətini hazırlaması Nimeyere bu baxımdan saysız-hesabsız memarlıqda təcrübə aparmaq imkanını vermişdir. Bu dövrdə ortaya çıxan tikililərin bir çoxu müasir arxitekturanın mühüm nümunələrindən olmuşdular. Nimeyer bir məqaləsində memarlıq üslubunun inkişafını bu şəkildə yekunlaşdırır:
Siyasi baxışı
Siyasi cəhətdən Oskar Nimeyer kommunist idi, Braziliyada hərbi diktatura hakimiyyətə gəldikdə Nimeyer Parisə sürgün edildi. Oskar Nimeyer kommunist partiyasına 1945-ci ildə Braziliyada üzv olmuşdu. 1964-cü ildə Braziliyada hərbi dövlət çevrilişi olmuş, bundan sonra üzərindəki siyasi təzyiq artmış və siyasi baxışları səbəbindən dövlətdən aldığı layihələr kəsilmişdir. Sonunda Braziliyadan ayrılan Nimeyer 20 il Fransada yaşadı. Fransız mədəniyyət naziri Andre Malronun köməyi ilə Fransada yaşama vizası əldə etmiş və memar olaraq işləyə bilmişdir. Digər layihələri ilə yanaşı, Fransız kommunist partiyasının və L-Humanite qəzetinin baş mərkəzləri, Bobindeki iş tapma mərkəzini, Le Havre mədəniyyət mərkəzini yaratmışdır. Sovet İttifaqını ziyarət edən memar Kubanın lideri Fidel Kastro ilə də tanış olmuşdur. Fidel Kastro Nimeyer haqqında "Nimeyer və mən planetin sonuncu kommunistlərik" fikrini söyləmişdir. Siyasi baxışları üzündən 1940 və 50-ci illərdə ABŞ-yə giriş vizası əldə edə bilməmiş, buna görə Harvard və Yel universitetlərindən aldığı iş təkliflərini dəyərləndirə bilməmişdi. Sovet İttifaqının dağılmasından sonra 1992-ci ildə Braziliya kommunist partiyası da adını Sosialist xalq partiyası olaraq dəyişdirmiş, bu hərəkətə qarşı çıxan qrupun başında duran Nimeyer Braziliya kommunist partiyasını yenidən qurmuş və 1992-96-ci illər arasında bu partiyanın başqanı olmuşdur. Özü siyasi baxımdan fəal olmamasına baxmayaraq, populyar şəxsiyyəti sayəsində bu böhran dövründə partiyaya bir nüfuz gətirmişdir. Nimeyer arxitekturanın imkanlı sosial təbəqələrə xidmət etdiyini, yoxsulluğun həllinin inqilabdan keçdiyini demişdi. Həyatın memarlıqdan daha əhəmiyyətli olduğunu, əsas olanın insanları irəli aparmaq olduğunu vurğulamışdı. Nimeyer həyat yoldaşı Verə Lusiya ilə birlikdə 2008-ci ildən 2011-ci ilə ölümünə qədər Nosso Kamino adlı bir memarlıq və mədəniyyət jurnalı çıxarmış, Braziliyadakı ali təhsil sisteminin gəncləri həyatın gerçək problemlərini bilmədən və bir siyasi dünyagörüşü olmadan məzun etməsini tənqid etmiş, jurnalın məqsədinin gəncləri daha idealist etmək, eqoist bir dünyada yaşadıqlarını göstərib, onları daha irəli aparmağa təşviq etmək olduğunu bildirmişdi. Verdiyi müsahibələrin birində Nimeyer təhsil sisteminin yaratdığı ixtisaslaşmanı tənqid etməkdə gənclərin həyatın və mədəniyyətin hər bir istiqaməti haqqında məlumat sahibi olmasının tərəfdarı olduğunu demişdi.
Hazırladığı heykəllər
200px|thumb|right|İsanın əlindəki [[Mərkəzi Amerika və Cənubi Amerika şəklində axan qanı təsvir edən "Qanayan əl heykəli", bu qitədə yaşayanların azadlıq mübarizəsi əks etdirir. Latın Amerikası abidə, San-Paulu]]
Haqqında söylənilənlər
2007-ci ildə dərc olunan bir məqalədə "Nyu York Times" qəzetinin memarlıq tənqidçilərindən biri olan Nikolay Oroussoff 90 yaşlarında hələ də fəal olan Oskar Nimeyerin son dövrdəki layihələrinin keyfiyyətinin düşdüyünü iddia edərək bunu yaşının irəliləməsinə bağlamışdır. Bu tənqidçiyə görə, Niteri Aktual İncəsənət Muzeyi memarın keçmişdə ortaya qoyduğu əsərlər ilə müqayisədə keyfiyyət olaraq olduqca aşağıdır. Eyni zamanda tənqidçi, Oskar Niemeyerin əsərlərinin ən böyük təhdidinin bir sərmayəçinin buldozeri və ya şüursuz şəhər planlaşdırıcıları yox, birbaşa özü olduğu iddiasını irəli sürmüşdür. Nikolay Oroussoff bu kontekstdə memarın Braziliya şəhərinin Esplanada dos Ministrios bölgəsindəki bir çox dəyərli əsəri şəxsən memar tərəfindən pozulduğu şərhini da vermişdi.
Cəlil Xəlilov (polkovnik)
Cəlil Xəlilov — siyasi elmlər üzrə fəlsəfə doktoru, Azərbaycan Respublikası Prezidenti yanında Dövlət İdarəçilik Akademiyası nın dosenti, Azərbaycan Respublikası Müharibə, Əmək və Silahlı Qüvvələr Veteranları Təşkilatının sədr müavini, ehtiyatda olan polkovnik.
Həyat və fəaliyyəti
Cəlil Xəlilov 1982-ci ildə Simferopol Ali Hərbi Siyasi Məktəbini bitirmiş, həmin ildən SSRİ DTK-nın Cənub Sərhəd dairəsinin Pamir sərhəd dəstəsində zastava rəisinin müavini vəzifəsində hərbi xidmətə başlamışdır. 1985–1987-ci illərdə Pamir sərhəd dəstəsində siyasi şöbədə təlimatçı vəzifəsində xidmət etmişdir. 1990-cı ildə Tacikistan Dövlət Universitetinin Hüquq fakültəsini (qiyabi) bitirmişdir.
1987–2012-ci illərdə Sərhəd Qoşunları və Milli Təhlükəsizlik Nazirliyində müxtəlif rəhbər vəzifələrdə, o cümlədən Azərbaycan Respublikası Sərhəd Qoşunları Komandanının şəxsi heyətlə iş üzrə müavini vəzifəsində xidmət etmişdir.
İctimai fəaliyyəti
O, bu gün ölkə rəhbərliyinin veteranlarla bağlı həyata keçirdiyi dövlət siyasətinin uğurla yerinə yetirilməsində, gənclərin azərbaycançılıq məfkurəsinə uyğun, vətənpərvərlik, öz tarixinə hörmət ruhunda tərbiyə olunmasında yaxından iştirak edir. Onun Respublika Veteranlar Təşkilatının dövlət orqanları və ictimai təşkilatlarla sıx əlaqələrinin qurulması, veterenların ölkənin ictimai-siyasi həyatında fəal iştiraklarına nail olunmasında böyük əməyi vardır. O, ölkənin təhsil ocaqları, müxtəlif idarə və müəssisələri, xüsusilə cəbhə bölgəsində yerləşən hərbi hissələrdə veterenlarla gənclərin müntəzəm görüşlərini təşkil edir. Xəlilov Cəlil Malik oğlu.
1958-ci ildə Masallı rayonunda anadan olmuşdur. 1982-ci ildə Simferopol Ali Hərbi Siyasi məktəbini bitirmişdir. 1991-ci ildə (qiyabi) Düşənbə Dövlət Universitetinin hüquq fakultəsini bitirmişdir. 2003-cü ildə Azərbaycan Respublikasının Prezidenti yanında Dövlət İdarəçilik Akademiyasında siyasi elmlər üzrə namizədlik dərəcəsi almışdır (siyasi elmlər üzrə fəlsəfə doktoru). 1982–2012-cı illərdə Azərbaycan Respublikasının Sərhəd qoşunlarında və Milli Təhlükəsizlik Nazirliyində müxtəlif rəhbər vəzifələrdə işləmişdir. Sərhəd dəstəsinin qərargah rəisi, Sərhəd qoşunlarının şöbə rəisi, Silahlı Qüvvələr, Əfqanıstan və Qarabağ müharibələri veteranıdır. Yeddi elmi kitabın müəllifidir. Siyasi elmlər üzrə fəlsəfə doktorudur. Respublikası Prezidenti yanında Dövlət İdarəçəlik Akademiyasının dosentidir.
Respublika Veteranlar Təşkilatının sədr müavinidir. Rusiya Federasiyası, Müstəqil Dövlətlər Birliyi Veteran Təşkilatlarının Əlaqələndirmə Şurasının Plenum üzvü, "Qaliblərin varisləri" Beynəlxalq Təşkilatın Azərbaycandakı nümayəndəsi, MDB veteranlar təşkilatlarının və Dünya Veteranlar Federasiyasının fəxri üzvüdür. Xidmət dövründə Azərbaycanın və digər ölkələrin medalları və ordenlərilə təltif edilmişdir. Cəlil Xəlilov Respublika Veteranlar Təşkilatının sədr müavini kimi Azərbaycanı xarici ölkələr, o cümlədən MDB məkanında layiqincə təmsil edir, onların müvafiq təşkilatları ilə əməkdaşlıq əlaqələrinin gücləndirilməsi, Azərbaycan həqiqətlərinin təbliği və müdafiəsində bilik və bacarığını əsirgəmir. O, MDB veteranlarının Beynəlxalq Təşkilatının Əlaqələndirmə Şurasının, Ehtiyatda olan zabitlərin Beynəlxalq Məsləhətləşmə Komitəsi Rəyasət Heyətinin üzvüdür.
Elmi fəaliyyəti
Cəlil Xəlilov həmçinin, ölkənin hərbi və xüsusi təhsil məktəblərində tədris olunan "Milli təhlükəsizlik strategiyası" dərsliyi və proqramının, eyni zamanda 4 kitabın və 50-dən çox elmi məqalənin müəllifidir.
Diofant tənliyi
Diofant tənliyi — adını e.ə III əsrdə yaşadığı təxmin edilən Qədim yunan riyaziyyatçısı Diofantdan alan dəyişənləri və əmsalları tam ədəd olan tənlik. Diofant "Arifmetika" adlı yalnız 6 cildi günümüzə gəlib-çatan əsərində 130 tənliyi və onların həllini qeyd etmişdir.
Xətti Diofant tənlikləri
Bu dəfə x-in hər hansı bir tam ədəd ola bilməyəcəyi, lakin sadəcə tək ədəd ola biləcəyi görülür (x=1-2y). Bu bərabərliyin həll çoxluğu;
Bu bərabərliyin həlli boş çoxluqdur. Hər x və y tam ədəd seçimi üçün bu tənliyin sol tərəfi həmişə 3-cü qüvvət olduğu halda sağ tərəfi heç vaxt 3-cü qüvvətdən ola bilməz.
Pifaqor teoremi
Ümumi bir nümunə Pifaqor tənliyidir (Bax: Pifaqor teoremi) Burada x,y,z tam ədədləri düzbucaqlı üçbucağın kənar tərəflərini təmsil etdiyi üçün Pifaqor üçlüyü olaraq da adlandırılır.
Ferma teoremi
Bu bərabərliyin x,y,z tam ədəd dəyişənlərindən ən azı birinin 0 olması istisnasında tənliyin həlli yoxdur.
M2 Browning
M2 Browning .50 Kalibrlik Pulemyot, John Browning tərəfindən Birinci Dünya müharibəsinin sonlarına doğru konstruksiya edilmiş olan ağır pulemyotdur. Bu pulemyot John Browning'in daha əvvəl yaratmış olduğu M1919 Browning pulemyotuna xarici görünüş baxımından oxşayırdı. Lakin bu silah özü üçün nəzərdə tutulmuş olan daha güclü, daha böyük kalibrli 50 BMG və ya indiki adı ilə 12.7x99mm NATO standartlı gilizlərdən istifadə etmişdir. M2 "Ma Deuce" və ya "əlli" olaraq yad edilir. Yüngül zirehli döyüş maşınları, piyadalar, zirehsiz maşınlar və qayıqlar, yüngül istehkamlar və alçaqdan uçan təyyarələrə qarşı olduqca təsirlidir.
Kriminal qiraət (film, 1994)
Saundtreki yoxdur, Tarantino rok-n-rollun, soul və pop mahnıların eklektik qarışığı işlətmişdir.
Məzmun
Bir gün Butç Kulic Marsellasa Vollesin sevgilisini onun əlindən almaq qərarına gəlir. Los-Ancelesdə bu işi görmək çox da məsləhət deyil. Hirslənmiş Marsellas iki nəhəngi — Vinsent və Culsi Bitçin taleyini həll etməyi tapşırır. Bu nəhənglərin işləri başından aşır. Amma onlar heç bir işlərini yarımçıq qoymayıblar.
Tata Nano
Tata Nano - Hindistanın Tata Motors şirkətinin istehsal etdiyi avtomobil markası
İdeya
Velosiped və ya motosikletə dörd nəfərin mindiyi Hindistan şəhərlərini avtomobillə doldurmaq və insanların təhlükəsizliyini təmin etmək üçün iş adamı Ratan Tata yığcam və ucuz maşın hazırlamaq qərarına gəlir. Tezliklə "Chrysler CCV" və 1984-dən bəri Hindistanda yığılan "Maruti 800"-ün bazasında yeni model hazırlanır. Bu avtomobil də "Chrysler" kimi kompozit materialdan hazırlanmışdı. Avtomobilin mühərriki "Bosch" firması ilə birgə hazırlanır. Sadə quruluşlu mühərrik az yer tutması üçün arxada, oturacaqların altında yerləşdirilir. Avtomobil 2008-ci il yanarında Dehli avtosalonunda təqdim edilir və bundan sonra seriya istehsal başlayır. 2009-cu ildə isə avtomobilin Avropa bazarına çıxarılacağı barədə xəbərlərə isə Avropa mediası kinayə qarışıq rişxəndlə yanaşır.
Parametrlər
Bu avtomobil standartlara uyğunluq baxımından avropalıları, təchizat etibarilə isə Azərbaycan alıcısını razı sala bilməz. Avtomobildə heç bir elektrik avadanlığı, o cümlədən salon qızdırıcısı və ventilyator yoxdur. Sükan gücləndiricisi olmayan avtomobildə cəmi bir şüşəsilən və 1 güzgü var. Oturacaqlar heç biri nizamlanmır (UAZ-dakı kimi). Uzunluğu 3,1, eni 1,5 metr olan avtomobil 2 silindrli 33 at gücü mühərriklə (İJ motosiklet kimi) hərəkətə gətirilir. Ekoloji normalara uyğunluq isə başqa mövzudur. Maksimal sürəti 105 km/saat olan avtomobil 70 km/saat sürətə 14 saniyəyə çatır. Avtomobil 4 pilləli sinxronizatorsuz sürət qutusu ilə təchiz olunub. 600 kiloqramlıq avtomobilin yanacaq sərfiyyatı təqribən hər yüz kilometrə 4 litrdir.
Kommersiya tərəfi
Yuxarıda göstərdiyimiz xüsusiyyətlərinə baxmayaraq, avtomobil tezliklə Hindistanda uğur qazandı. Əhalisinin əksəriyyəti səfalət içində olan ölkədə avtomobilin cəmi 1 milyon rupiyə (təqribən 1600 manat) həm də kreditlə satılması şirkətə böyük qazanc gətirdi.
Correa decumbens
(Correa decumbens) —  fəsiləsinin  cinsinə aid bitki növü.
Boş çoxluq
Boş çoxluq, tərkibində heç bir elementi olmayan çoxluğa deyilir. Boş çoxluq \emptyset ilə işarə olunur. Uyğun olaraq: \emptyset və müxtəlif olurlar. Boş çoxluq hər bir çoxluğun alt çoxluğudur. Boş çoxluğu həmçinin aşağıdakı kimi də ifadə etmək olar:
TNT (Rusiya telekanalı)
TNT — 1997-ci ildə yaranan Rusiya telekanalı. 2012-ci illərin əvvəlində, kanalın 104 milyon izləyicisi var idi.
Qulamhüseyn Əlibəyli
Qulamhüseyn Surxay oğlu Əlibəyli — azərbaycanlı dövlət və siyasi xadim, Azərbaycan Milli Məclisinin I və II çağırış üzvü, Aydınlar Partiyasının sədri (2008-2023).
Bulbophyllum stormii
—   fəsiləsinin  cinsinə aid bitki növü.
Qulamhüseyn Əlibəyli
Həyatı
Qulamhüseyn Əlibəyli 1958-ci il sentyabrın 8-də Masallı rayonunun Köhnə Alvadı qəsəbəsində şəhərində anadan olub. S. Kirov adına Azərbaycan Dövlət Universitetində hüquq üzrə ali təhsil alıb, təhsilini fərqlənmər diplomu ilə başa vurub. 1981–1985-ci illərdə S. Kirov adına Azərbaycan Dövlət Universitetində Konstitusiya hüququ Kafedrasının aspirantı olub. İngilis və rus dillərini bilir.
Qulamhüseyn Əlibəyli ailəlidir, dörd övladı var.
Siyasi fəaliyyəti
Qulamhüseyn Əlibəyli 1992-ci ildən Azərbaycan Ali Soveti Aparatında əvvəlcə konstitusiya hüquq məsələləri bölməsinin, sonra isə dövlət quruculuğu şöbəsinin müdiri vəzifəsində çalışmışdır. 1992-ci ilin noyabr ayından 1993-cü ilin iyun ayınadək Azərbaycan Prezidentinin (Əbülfəz Elçibəy) parlamentlə əlaqələr üzrə müşaviri vəzifəsində çalışmışdır.
Parlamentdə
1995-ci il noyabrın 12-də baş tutan Parlament seçkilərində Azərbaycan Xalq Cəbhəsi Partiyasının siyahısı üzrə 3-cü sırada olan Qulamhüseyn Əlibəyli I çağırış Milli Məclisin deputatı seçilib. 1995-ci il noyabrın 24-dən səlahiyyətlərinin icrasına başlayan Qulamhüseyn Əlibəyli Milli Məclisin Hüquq siyasəti və dövlət quruculuğu Daimi Komissiyasının və Azərbaycan—BƏƏ parlamentlərarası əlaqələr üzrə işçi qrupunun üzvü olub.
Daha sonra 2000-ci il noyabrın 5-də baş tutan Parlament seçkilərində Azərbaycan Xalq Cəbhəsi Partiyasının siyahısı üzrə 2-ci sırada olan Qulamhüseyn Əlibəyli II çağırış Milli Məclisin deputatı seçilib. 2000-ci il noyabrın 12-dən səlahiyyətlərinin icrasına başlayan Qulamhüseyn Əlibəyli Milli Məclisin Hüquq siyasəti və dövlət quruculuğu məsələləri Daimi Komissiyasının və Azərbaycan—Yunanıstan parlamentlərarası əlaqələr üzrə işçi qrupunun üzvü olub.
Qulamhüseyn Əlibəyli 2008-ci ildə baş tutan Prezident seçkilərində mübarizə apardı. Nəticədə 81 120 səslə (2.20 %) 7 namizəd sırasında 5-ci pillədə qərarlaşdı.
Partiya fəaliyyəti
Qulamhüseyn Əlibəyli 1989-cu ildən Azərbaycan Xalq Cəbhəsinin, 1990-cı ildən isə Azərbaycan Xalq Cəbhəsi Ali Məclisinin üzvü olmuşdur.
Qulamhüseyn Əlibəyli 1992-ci ildən Azərbaycan Xalq Cəbhəsi Ali Məclisinin, 1995-ci ildən isə Azərbaycan Xalq Cəbhəsi Partiyası Ali Məclisinin sədri olmuşdur.
Qulamhüseyn Əlibəylinin 2008-ci ildə Azərbaycan Xalq Cəbhəsi Partiyasından qalmaqallı formada istefa verməsindən sonra o, 2008-ci il noyabrın 14-də Aydınlar Partiyasını qurduğunu bildirib. Keçmiş AXCP üzvləri tərəfindən qurulan Aydınlar Partiyası 2009-cu il noyabrın 20-də Ədliyyə Nazirliyində dövlət qeydiyyatına alınıb. "Siyasi partiyalar haqqında" yeni qanunun qəbulundan sonra, 17 aprel 2023-cü il tarixində Aydınlar Partiyası növbədənkənar qurultay keçirmiş, qurultayda partiyanın fəaliyyətinə xitam verilmişdir.
Naxçıvan fiziki-coğrafi rayonu
Naxçıvan fiziki- coğrafi rayonu - Naxçıvan Muxtar Respublikası ərazisinin alçaq (1200-1500 m), orta (1500-2400 m) və yüksək dağlıq sahələrini əhətə edir, relyef in mütləq yüksəkliyi 1200 m-lə 3900 m arasında dəyişir.
Bütövlükdə Naxçıvan Muxtar Respublikası ərazinin oroqrafik qapalılığı və yüksək aridliyə malik olan İran yaylasının təsirinə məruz qalması sayəsində burada fiziki - coğrafi şərait yüksək aridliklə xarakterizə olunur. Rayon un daha böyük sahə tutan alçaq və ortadağlıq hissəsində arid - denudasiya və eroziya - denudasiya prosesləri relyefin inkişafinda və  formalaşmasında mühüm rol oynayır. Yüksəkdağlıq (2400-3900 m) qurşaq daha az sahə tutur, ensiz zolaq şəklində rayon ərazisinin şimal, şimal – şərq hissəsində Zəngəzur silsiləsinin suayrıcı zonasına uyğun gəlir. Orta və yüksəkdağlığın keçid zonalarında səthi su - buzlaq çöküntüləri ilə ötrülmüş bir sıra yüksək dağüstü düzənliklər ( Keçili, Çənənəm, Qışlaq və s.) formalaşmışdır. ( Babayev,1968, Budaqov, 1988a). Fiziki - coğrafi rayon un landşaftı yüksək aridliyə malik kontinental iqlim şəraitində formalaşdığından onun aridliyi 2900-3000 m mütləq yüksəkliyə kimi əks olunur. Alçaqdağlıqda mənşə etibarilə İran bitki formasiyasına aid olan çoxillik dağ kserofit (friqanoid) kollu, yovşanlı quru - çöl və yarımsəhra kompleksi, ortadağlıqda seyrək meşə talaları (1700-1800 m) və quru çöllər (1500-2500 m) inkişaf etmişdir. Mütləq yüksəkliy i 2500 m-lə 3900 m arasında dəyişən sahələrdə qayalıqlar və çölləşməyə məruz qalan subalp, alp çəmənlikləri yayılmışdır.
Fiziki - coğrafi rayonun ərazisində filiz (molibden, sink, mis və s.) və qeyri- filiz (daş duz, kükürd) faydalı qazıntı yataqları və mineral sular geniş yayılmışdır.
Rayonun ərazisində kənd təsərrüfatı bitkilərinin becərilməsində suvarmaya böyük ehtiyac var. Onun alçaq və orta dağlıq hissəsində üzümçülük, tütünçülük, meyvəçilik və heyvandarlıq inkişaf etmişdir.
Yüksək dağ çəmənliklərindən yay otlaqları kimi geniş istifadə edilir. Lakin ərazidə əkinçiliyə və heyvandarlıq üçün yaramayan qayalı və bedlendli yamaclar geniş sahə (404500ha) tutur.
Əmir Nüsrətullah Balaxanlı
Əmir Nüsrətullah Balaxanlı (1917 - 20 may 2007)—İran siyasətçisi.
Həyatı
Əmir Nüsrətullah Məhəmmədhüseyn xan oğlu Balaxanlı 1917-ci ildə Tehran şəhərində anadan olmuşdu.Atası Talış bölgəsinin hərbi hakimi olmuşdu. Ana babası Mirzə Mahmud xan Ehtişamüssəltənədir.
Əmir Nüsrətullah Balaxanlı 1950-ci ildən 1960-cı ilədək Həmədan şəhərinin meri olmuşdu.
Əmir Nüsrətullah Balaxanlı İran Milli Məclisinin üzvü idi.
Əmir Nüsrətullah Balaxanlı 20 may 2007-ci ildə vəfat edib.
İftar
İftar - Ramazan ayında oruc tutan müsəlmanların gün batandan sonra yemək yemələridir. İftar əsasən iftar süfrəsi arxasında açılır.
Əmir Nüsrətullah Balaxanlı
Həyatı
Əmir Nüsrətullah Balaxanlı Firiştə xanım Abbaspur ilə ailə qurmuşdu.
İftar
İftar süfrəsinə ilk olaraq su gətirilir. Daha sonra qatıq, doğramac və ayran verilə bilər.
Isti, uzun günlü avqust ayında oruc tutmaq bir az çətindir. Oruc tutmaq istəyən bəzi adamları isə ən çox qoxrudan da məhz isti və uzun gündür. Bütün oruc tutanlar iftar sonrası səhərə qədər 2 litrə qədər su içməlidirlər. Ən azından 2 stəkan bitki çayı, ayran, qatıq və albalı kompotu içmək vacibdir.
Iftar süfrəsi həddən artıq zəngin olmamalıdır. Acqarına, bütün günü dincələn orqanizmi qəfil ağır, yüksək kalorili qidalarla yükləmək düzgün deyil. Dadlı, yağlı, ədviyəli xörəkləri meyvə-tərəvəzlə əvəzləmək gərəkdir. Iftarı isti şorbalarla açmaq da mədəyə ziyandır. Daha yaxşısı qatıqlı buğda şorbasıdır. Bu şorbanı hər kəs öz zövqünə uyğun hazırlayır.
Iftar süfrəsini necə hazırlamalı?
thumb|[[Tacikistanda İftar süfrəsi]] İftar süfrəsini elə hazırlamaq gərəkdir ki, yeməkdən sonra insan rahat uyuya bilsin.
Səhər yeməyində süd, yumurta, qatıq kimi qidaları qəbul etmək orqanizmi gün ərzində lazımi maddələrlə təmin edəcək. Ramazan ayında oruc tutanlara daha çox su içmək vacibdir. Iftar süfrəsində bol-bol içdiyiniz kompot və digər meyvə şirələri susuzluq yaratdığı üçün məsləhətli deyil. Amma zamanı olduğu üçün təptəzə meyvələrlə qidalanmağınız vacibdir.
Ramazan ayında gün boyu ac qalan hər kəs iftar süfrəsində ehtiyatlı olmalıdır. Hansı qidadan başlamalı, nə qədər və necə yeməli sualını öncədən düşünmək gərəkdir. Bəzən iftar süfrəsində “qarnım doyur, gözüm doymur” deyib, nəfəsi kəsilə-kəsilə yeyənlər olur. Belələri bilməlidir ki, iftar süfrəsini doymamış tərk etmək sağlamlıq üçün əsas şərtdir. Daha çox təzə meyvələr, qoz, fındıq, badam ləpəsi, təmiz balla, meyvə quruları ilə qidalanmanız orqanizminiz üçün xeyirlidir.
Ramazan ayı boyunca oruc tutan hər kəsin orqanizmi təzələnir, saflaşır. Qan dövranı və maddələr mübadiləsində yaranmış hər hansı problem bərpa olunur.
Kəbədə iftar süfrəsi
thumb|left|Adi iftar süfrəsi Hər axşam iftar vaxtında Kəbə yaxınlığında müsəlmanların oruclarını açması üçün 12 min metrdən çox süfrə açılır. Səlahiyyətlilər, hər bir iftarın təxminən 290 min dollara başa gəldiyini açıqladı. Süfrələrin uzunluğu 12 kilometri keçməsinə baxmayaraq, süfrənin qurulması və iftardan sonra yığışdırılması cəmi 15 dəqiqə çəkir. İftar verilən ərazi axşam namazının qılına bilməsi üçün dərhal yığışdırılıb, təmizlənir. Ramazan ayının əvvəlində məscidlər ətrafındakı sahələri hissələrə bölərək xeyriyyəçi kəslərin iftar verə bilməsinə imkan yarabılıb. İftar açmaq üçün verilən qidalar xurma, meyvə şirəsi, süd və keksdən ibarətdir. Təmizliyin qorunması üçün məscidlərin içərisinə xurma, qəhvə və digər yeməklərin gətirilməsi qadağan olunub. Hər gün ibadətə gələn kəslər tərəfindən istehlak edilən xurma sayının 5 milyonu, "Zəmzəm" şüşə sayının isə 2 milyonu keçdiyi təxmin edilir.
Nancy7 (albom)
Nensi Ajramın yüksək kommersiya qoyulmuş və böyük uğura imza atmış yeni "Nancy7" albomu 6 Sentyabr 2010-cu ildə çıxdı. 7-ci studiya albomu "Nancy7" onun daha öncəki işlərinin davamı olaraq, onu bütün zamanların ən uğurlu qadın Ərəb sənətçilərindən biri etmişdir. Albom Rəqs, Texno və R&B də daxil olmaqla müxtəlif səs və janrlarla zəngin idi. Digər tərəfdən isə Nensinin neçə illər ərzində davam etdiyi Misir və Livan rəqs-xalq musiqisini özündə birləşdirirdi. Tənqidçilər bu alboma müsbət yanaşaraq, daha müasir və dünya səviyyəsində olan səslərdən istifadə olunduğunu qeyd edirdilər. Bu xüsusiyyət isə bu səslərlə yerli musiqinin və 90-cı illərin Ərəb mövzularının birləşməsinə imkan yaradır.
Mahnıların mətnlərində Nensinin daha öncəki işlərində olduğu kimi sevgidən, heyranlıqdan, kədərdən və münasibətlərdən danışılır. Bundan əlavə, digər mahnılar həyat, uşaqlıq və ailə haqqında dərin duyğuları bildirir.
Aparıcı sinql olan "Fi hagat" (Bəzi şeylər var) əsas reklam mahnısı olaraq buraxılan ilk mahnı idi. O, bir neçə Ərəb hit-paradlarında ilk pilləni tutdu, onlardan ən əsası da HitMarker idi. Bu mahnı ard-arda 15 həftə həmin siyahıda qalib olaraq qaldı ki, bu, hit-paradın tarixində bu qədər müddət qalib olan ilk mahnı idi.
Albom ikinci sinql olan "Sheikh el Shabab" (Gənclərin şeyxi) ilə rekordları qırmağa davam edirdi. Bu mahnı "Fi hagat"-in yerini tutaraq hit-paradlarda 1-ciliyi əldə etmişdir. Albomun 3-cü sinqlı "Ya Kether" idi. 4-cü və sonuncu sinql isə “Men ely ma ando” idi. Albom 2013-cü ilin İyun ayına qədər bütün dünyada 5 milyondan çox nüsxə ilə satıldı.
Albomun buraxılışı:
Nensi 2009-cu il Ramazan ayında "Akid Akid Maestro" verilişində "Sallemooly 3aleih" və "Sheikh el Shabab" mahnılarından bir hissə oxuyaraq albomdan ilk ipucuları verdi. İlk mahnı "''Sallemooly 3aleih'" albomdan çıxarılaraq, 2010-cu ildə Yeni İl ərəfəsində sinql şəklində buraxıldı və Ərəb radio stansiyaları arasında çox böyük uğur qazandı. Bu, Nensinin misirli prodüser və bu albomdan 3 mahnını aranjeman edən Tamim ilə ilk əməkdaşlığı idi. Daha sonra Nensi valideynlərinə və övladına olan münasibətlərinə aid "Hekayet el deni" (Həyat hekayələri) mahnısını oxuyacağını elan etdi. Bu mahnının öncəki adı "Ghafwet Eini" idi. Daha öncə "Assly" adı ilə tanınan "Bayyaa' we Shater" mahnısı haqqında xəbərlər öncədən elan olundu. Deyilənlərə görə, albom "Bel Hadawa" adlanmışdı ki, bu da albomun aparıcı sinqlı olmalı idi. Bir halda ki, bu mahnı albomun çıxmasından bir neçə ay öncə qeyri-rəsmi olaraq internetə sızmışdı və aparıcı sinql olması dəyişdirilmişdi. Zahi Wehbinin "Khaleek Bel Beit" verilişində Nensi buna açıqlama vermişdi:
“''Mənim albomum özündə bir çox yeni dəyişiklikləri birləşdirəcək. Albomda lirik məzmun baxımından daha ciddi mahnılar, ümumiyyətlə isə müasir və ənənəvi səslərlə daha sakit mahnılar olacaq. Bundan əlavə, sevənlərimin daha çox sevdiyi ritmli və optimist mahnılarımla həmişəki eyniliyə sadiq qalacam.''”
Tərkibi və musiqi üslubları:
Tarek Madkour Nensinin öncəki albomundakı rok/yumşaq rok olan işlərindən fərqli olaraq, bu albomdan Misirin Maksoum janrından olan 2 mahnını aranjeman etmişdir. "Bayyaa' We Shater" mahnısı bu albomda Nensinin daha öncəki albomunda olan "Mogabah" və "Ashtiki Menno" adlı maksoum tərzində olan mahnılarının ən yaxşı davamı sayılır. Bəstəkar Mahmoud Khiaminin Nensi üçün təqdim etdiyi bu tərz onun öncəki albomundan olan "Wana bin edik" yumşaq balladasından fərqlənirdi. "Belhadawa" Madkourun bu albomdakı ikinci, daha ənənəvi və 80-ci illərin təsiri ilə yazılan mahnısı idi. Ancaq sözləri cəhətdən daha ciddi xarakter daşıyan bu mahnı "Bayaa We Shater" mahnısı ilə müqayisədə daha az diqqət cəlb etdi.
Bu, Nensinin ilk çox satılan albomu idi ki, ona Samir Sfeir ilə Tarek Madkour əməkdaşlığı daxil deyildi. Samir Sfeir bu alboma 3 mükəmməl mahnı bəxş etdi ki, hər biri ayrılıqda albom üçün çox özəl idi. "Men Ely Ma Ando" 70-ci illərin Qərb disko musiqisi janrında olmaqla, Nensi üçün tamamən yeni bir tərz idi. Mahnı, bir insan həyatının gəncliyi və sevgisində olan elementlərin vacibliyi haqda danışır. "Ya kethar" Samir Sferin "Ah W Noss" albomundan olan "La teloum" mahnısından sonra Nensi üçün yazdığı ikinci Khaleeji (körfəz) ləhcəsində olan mahnısı idi. Albom çıxmazdan öncə Nensi bu Khaleeji mahnısının hit olacağına əminliyini bildirmişdi. Doğrudan da bu mahnı Nensinin 2006-cı ildəki "Meshtaga leik" Khaleeji mahnısından sonra ən çox müsbət fikirlər alan mahnı oldu. Samir Sfeirin sonuncu mahnısı "Hekayet el deni" öncəki sevgi mahnılarından mövzusuna görə çox fərqli idi. Bu təsirli mahnı Nensinin validyenləri ilə münasibətlərinə və xüsusən də, özü ana olduqdan sonra bu istiqamətdə olan səylərini necə yüksək dəyərləndirməsinə aid idi.
Mohammed Rahim bu albom üçün 3 mahnı bəstələmişdi. "Fi hagat" albomun aparıcı sinqlı olub, dəyər verilməyən sevgilinin duyğuları haqda olan kədərli mahnıdır. Rahim bundan əlavə, bu albom üçün sadə 2 Misir mahnısı da yazdı. Onlardan biri "Ok", digəri isə "Einy Aleik" idi ki, deyilənə görə əvvəllər albomun başlıq mahnısı olaraq seçilmişdi. Bu mahnıların hər ikisi Nensinin müasir Misir musiqisini daha dərindən kəşf etdiyini göstərir. Walid Saad öncə Nensi Ajrama 3 mahnı təqdim etdi, onlardan biri, yəni "Sallemouly aleih" albomdan çıxarılaraq, bir neçə ay öncə sinqlı olaraq buraxıldı. Onun kədərli latın balladalarını xatırladan "Emta Hashoufak" mahnısı Nensi üçün tamamən yeni bir tərz idi. "Kol Ma Tedy" mahnısı isə amerikan müğənni və aktrisası Cher-in "The Music's No Good Without You" mahnısından nümunə olaraq götürülmüşdü.
"Sheikh al shabab" mahnısı hələ albom çıxmazdan öncə Nensi fanatlarının sevimli mahnısı oldu. Belə ki, Nensi bir televiziya şousunda bu mahnıdan bir hissə oxumuşdu. Salim Salamanın yazdığı "Sheikh el shabab" mahnısı Nensinin Salama tərəfindən daha öncə də yazılmış Livan pop janrında olan "Mashy haddy" və "Ehsas gedid" hitlərinin davamı idi.
Reklam:
N7 albomunun reklam kampaniyaları çox geniş idi: 2010-cu il Avqustun sonlarından etibarən Livan və Misir şəhərlərinin küçələri albomun örtük şəkli olan reklam lövhələri ilə doldurulmuşdu. Daha öncə Nensinin rəsmi facebook səhifəsində təqdim olunan "Fi hagat" klipinin 16 saniyəlik fraqmentini artıq televiziya kanalları da yayımladı.
Səfər:
Alboma dəstək üçün Nensi 2011-ci il ərəb ölkələrinə olan turu zamanı müxtəlif verilişlərdə iştirak etmişdir. Nensi yeni albomu üçün yayda dünya turuna başlamağı düşünürdü, ancaq ikinci övladına hamiləliyi bir çox səfərlərin və verilişlərin təxirə salınmasına səbəb oldu.
Sinqllar:
Bu albomun sinqlları Nensinin daha öncəki sinqllarından tərzinə görə kifayət qədər fərqlənirdi. Nensi həmçinin rəsmi facebook səhifəsində fanatlarından bu albomda onların ən sevdiyi mahnıların hansılar olduğunu öyrənmək üçün sorğu keçirmişdi.
Tənqidlər:
Albom haqqında olan ilkin fikirlər albomun janr və mövzu müxtəlifliyini göstərirdi. Tənqidçilər Nensinin 2003-cü ildən indiyə qədər qoruyub saxladığı ənənəvi ab-hava ilə yanaşı, yeni musiqi tərzləri və anlayışlarını da izləməsini xoş qarşıladılar.
Həm albom, həm də "Fi hagat" mahnısı Hitmarker hit paradlarında 1-ci yerdə idi. Albom bütün mediada və internetdə müsbət qarşılanaraq çox böyük uğur qazandı və çıxmazdan 3 gün öncə məşhur ərəb musiqi saytı FunkyPharaoh-da elan olundu. Bloqçu və aparıcı DJ Man De Lev albomun müxtəlif mahnılarını xırda detallarına qədər müzakirə edərək, albomda tərzləri gözəl şəkildə qarışdırdığı üçün Nensini təriflədi. O, həmçinin, Mohamed Rahimi albomun ulduz bəstəçisi, Tamimi isə albomun ulduz aranjemançısı olaraq qeyd etdi. Beljaw onlayn musiqi jurnalı "Radioya göndərilən mahnılar Nensi üçün yeni uğur fırtınasından xəbər verir, hansı ki, uğurlarının nə qədər çox artmasından asılı olmayaraq öz sevənləri üçün yalnız özəl işlər təqdim edir." deyərək, alboma müsbət fikir bildirmişdi.
Hit-Paradlardakı vəziyyət:
"N7" albomu 6 həftə dalbadal ilk pilləni tutaraq, Livanda 2010-cu ilin ən çox satılan albomlarından biri oldu. Albom Livan da daxil olmaqla, 5-dən çox Ərəb bölgəsində Virgin Megastores fiziki satış qrafikində üstünlüyü əldə etmişdi.
Albomun uğuru Ərəb dünyasını aşaraq, Paris - Fransa Virgin Megastore üzrə də birinci yerləri tutdu. Albom Livanın Virgin Megastores fiziki satış qrafikində dalbadal 8 həftə birinciliyi qoruyub saxladı. N7 albomu bütün Ərəb dünyası üzrə albom satışı qrafiki olan HİTMARKER-də ard-arda 42 həftə üstünlüyü saxladı. "Fi hagat" mahnısı dalbadal 15 həftə birinci olaraq Hitmarker tarixində ən uzun müddət birinci pillədə qalan mahnı olduğu üçün Meqahit adlanmışdı. Albom həmçinin Mawaly albom hit paradında dalbadal 14 həftə, aparıcı sinql "Fi hagat" isə Mawaly mahnı hit paradında dalbadal 13 həftə birinciliyi tutdu. Alboma daxil olan digər hit "Sheikh el shabab" Hitmarker mahnı hit paradlarında dalbadal 17 həftə üstünlüyü əldə saxladı. “Ya kethar” mahnısı isə Hitmarkerdə 8 həftə qalib oldu. "N7" albomunun 10-dan çox mahnısı internetdə yaxud Ərəb radio stansiyalarında bir çox hit paradlara daxil oldular. "Fi hagat" mahnısı Ayyam Fm İordaniya stansiyasına təqdim olunaraq 2010-cu ilin 50 mahnısı arasında 2-ci yeri tutmuşdu. Digər tərəfdən, "Sheikh el shabab" mahnısı "Lebnan EL 7orr" və "Hala Fm - İordaniya" radio stansiyalarında ilin mahnısı seçilmişdi.
Mükafatlar və Nominasiyalar:
World Music Award 2011 Murex D'or mükafatlandırma mərasimi 2011-ci ilin İyun ayında keçirildi. Nancy bu il gözlənilən kimi bir neçə mükafatı birdən aldı. Onlar aşağıdakı 7 nominasiya idi.
Nensi 2010-cu ildə Stars Cafe Awards mükafatlarına 9 nominasiya ilə namizəd olan ilin ən böyük nominantı idi. Onlardan biri də 2010-cu il FIFA Dünya Kubokunun mahnısı olan "Waving Flag" ("Shagga bi alamak" - "Bayrağını yellə") yay hitinə aid idi. Bundan əlavə, o, İlin Klipi nominasiyası üzrə eyni vaxtda 2 dəfə namizəd olan ilk sənətçi idi.
Mübahisə:
Növbəti mübahisə albomun mahnılarının və kliplərinin internetdə yayımlanması ilə bağlı idi. Bir halda ki, Nensi bunları inkar edərək, yaradıcılıq işləri və albomlarının reklamlarını tam olaraq nəzarətə götürdüyünü bildirdi.
Bulyak (Baltas)
Bulyak — Başqırdıstan Respublikası nın Baltas rayonu nda yerləşən kənd. Kənd, Nijnekarışev kənd şurası nın tərkibindədir. 2010-cu ildə keçirilən Ümumrusiya əhalinin siyahıya alınmasına əsasən kəndin əhalisi 20 nəfərdir.
Coğrafi mövqe
Kənd, rayon mərkəzindən 26 kilometr, ən yaxın dəmiryolu stansiyası ndan isə 95 kilometr uzaqlıqdadır.
Küp
thumb| Fransız keramika sürahi thumb|256x256px| Bağlı krem qab, 1735, gümüş, Cleveland İncəsənət Muzeyi (ABŞ) Küp — mayeləri tutmaq üçün çox istifadə olunan bir qab növüdür. Dökülmək və ya içmək üçün açılan, bəzən dar olan bir qolu var və tez-tez tökülən bir dodaq var. Tarix boyu küplər metaldan hazırlanmışdır və keramika və ya şüşədən və plastikdən indi yayılmışdır.
Silez Universiteti
Silez Universiteti (Uniwersytet Śląski w Katowicach, UŚ) — Polşada universitet; İKT üzrə ixtisaslaşmış müasir ali məktəblərdən biri.
Tarixi və fəaliyyəti
Universitetin əsas fakültələri: informatika və materialşünaslıq, Kristof Kislovski adına radio və televiziya, riyaziyyat, fizika və kimya, təbiətşünaslıq, biologiya və ətraf mühitin mühafizəsi, etnologiya, filologiya, sosiologiya, incəsənət, pedaqogika və psixologiya, hüquq və idarə etmə və ilahiyyat.
Hazırda bu ali təhsil ocağında təqribən 40 000 tələbə təhsil alır.
Universitet şəhərcikləri
thumbnail|Universitetin İnformatika və materialşünaslıq fakültəsinin tədris korpusu Silez universitetinin yataqxanaları üç şəhərdə inşa edilib: Katovitsa, Sosnovts və Teşin.
Poqon rayonundakı Sosnovts akademiya şəhərciyi dörd yataqxanadan ibarətdir. Burada informatika və materialşünaslıq fakültəsinin tədris korpusu, həmçinin yaxınlıqda filolologiya fakültəsinin (xarici dillər bölməsi) binası istifadəyə verilib. Akademiya şəhərciyinin ərazisində tələbə yeməkxanası, tələbə klubu, bərbərxana, kseroks-xidmətlər, taksi dispetçer otağı fəaliyyət göstərir.
Teşindəki akademik universitet şəhərciyinin tərkibinə üç yataqxana, tədris korpusları, idman obyektləri, tələbə yeməkxanası və “Panoptikum” tələbə klubunu daxildir.
Katovitsa şəhərciyi 1300, Teşin və Sosnovts isə 1460 yerə malikdir. Aspirantlar üçün mehmanxana nömrələri və yataqxanalarla birlikdə Silez Universitetinin yaşayış fondu 3000 yer təşkil edir. Hər otaq internetlə təmin edilib, yataqxanalarda televiziyaya baxış üçün xüsusi otaqlar var. Yataqxanalarda yaşayış üçün ödəniş haqqı otağın ölçülərindən asılıdır, aylıq ödəniş 234-474 Polşa zlotısı (100 Polşa zlotısı təqribən 25 AZN təşkil edir) arasında dəyişir.
Tələbə həyatı
Universitetdə təkcə uğurlu təhsil və elmi-tədqiqat fəaliyyəti üçün yüksək şərait yaradılmayıb, həmçinin tələbələrin idman və bədii özfəaliyyətlə məşğul olmasına dəstək verilir. Ali məktəbdə 179 həvəskar dərnək, “Harmoniya” akademik xoru, “Katovitsa” tələbə mahnı və rəqs ansamblı, “Eqida” tələbə radiosu və akademik idman cəmiyyəti yaradılıb. “Eqida” radiosunun işində radio jurnalistikası sahəsində özünü sınamaq istəyən tələbələr iştirak edə bilərlər. Akademik idman cəmiyyətinin üzvü olmaqla tələbələr hovuzlardan və trenajor zallarından pulsuz istifadə edirlər.
Əlil tələbələrə yardım
Universitet binalarının əksəriyyətində fiziki qüsurlu tələbələr üçün də əlverişli şərait yaradılıb. Əlil tələbələr karyera üzrə şəxsi köməkçinin, surdo-tərcüməçinin, psixoloqun və konsultantın dəstəyindən istifadə edə, təhsilə kömək edən multimedia avadanlığını icarəyə götürə bilərlər. Həmçinin yataqxana otaqlarında əlillərin rahatlığı təmin edilib.
Karyeranın inkişafı
Tələbələr üçün ali təhsil müəssisəsində Karyera bürosu yaradılıb. Büro onlara təcrübə qazanmağa və əlverişli iş yeri tapmağa kömək edir. Burada işə düzəltmə üçün kursları, seminarlar və təlimlər təşkil edir. Universitetdə əhəmiyyətli qərarların qəbulunda aktiv iştirak edən güclü tələbə özünüidarəetmə təşkilatı fəaliyyət göstərir. Xüsusilə aktiv tələbələr üçün təşkilatda iştirak karyerada başlanğıc və lider və təşkilatçılıq qabiliyyətlərinin inkişafı üçün məktəb rolunu oynayır.
Beynəlxalq əlaqələr
Beynəlxalq əməkdaşlıq ali təhsil ocağının fəaliyyətində prioritet ealn etdiyi sahələrdən biridir. Universitet dünyanın 36 ölkəsində yerləşən 500-dən artıq ali məktəb ilə əməkdaşlıq müqaviləsi imzalayıb. Erasmus proqramı çərçivəsində Silez Universitetinin bütün tələbələri 3-12 ay boyunca Avropa ölkələrində təhsil ala bilərlər. Ali məktəbdə yerli tələbələrlə yanaşı Avropa ittifaqı ölkələri, Belarus, Ukrayna, Rusiya, Gürcüstan, Qazaxıstan, Monqolustan və Çindən olan tələbələr oxuyurlar. Universitetin məzunları Avropa nümunəsi diplomu alırlar ki, bu da Avropa ittifaqının bütün ölkələrində tanınır.
Dil kursları
Silez Universitetində tədris əsasən Polşa dilində aparılır, buna görə də vacibdir ki, əcnəbi tələbə bu dili mühazirə və seminar materiallarını mənimsəməyə imkan verən səviyyədə öyrənsin. Universitetdə Polşa dilinin öyrədilməsi məqsədilə Polşa dili və mədəniyyəti Məktəbi yaradılıb. Burada fərdi və qrup şəkildə dilin bütün səviyyələri üzrə kurslar keçirilir.
Silez Universitetinin əcnəbi tələbələri dil kursları üçün ödənişdən azad olunurlar. Dövlət sertifikatı üzrə imtahana hazırlayan kurs ödənişlidir.
Kitabxana
Silez Universiteti regionda ən böyük ənənəvi və elektron resurslarla təchiz edilmiş müasir kitabxana şəbəkəsinə malikdir. Katovitsada 1 milyondan artıq nəşrin daxil olduğu mərkəzi kitabxana yaradılıb. Bundan əlavə, hər fakültə konkret ixtisaslar üzrə ədəbiyyatı ehtiva edən şəxsi kitabxanaya malikdir.
Şapuran məhəlləsi
Şapuran məhəlləsi — Türk səyyahı E.Çələbinin adını çəkdiyi, Şamaxının 26 məhəlləsindən biri. 1771 ilin avqustunda şəhəri gəzən alman alimi S.Qmelin Şapuran məhəlləsinin adını şəkir.
Correa eburnea
(Correa eburnea) —  fəsiləsinin  cinsinə aid bitki növü.
Frenk Ebiqneyl
Frenk Vilyam Ebiqneyl Cunior — əvvəllər amerikalı fırıldaqçı və dələduz olmuşdur, saxta çeklər düzəltməkdə və saxta kimliklər altında müxtəlif yerlərdə çalışmışdır. Hal-hazırda isə o təhlükəsizlik üzrə məsləhətçi mütəxəsisdir. Frenk dünyanın ən fırıldaqçılarından biri hesab olunur, belə ki, o saxta kimliklə həkim, pilot, hüquqsünas kimi sahələr daxil olmaqla səkkiz müxtəlif sahədə heç bir anlayışı olmadan çalışmışdır. Bunların hamısını o 21 yaşına çatmamış etmişdir və həmçinin bu zaman ərzində o iki dəfə polisdən də qaçmağa nail olmuşdur. Həbs ediləndən sonra isə heç beş il tamam olmamış polisə işləməyə başlamışdır.
Onu həyatı haqqında "Bacarırsansa məni tut" filmi çəkilmişdir. Filmdə Leonardo DiKaprio onu canlandırıb.
Həyatı
Frenk Vilyam Ebiqneyl Cunior 27 aprel 1948-ci ildə dünyaya gəlib. Ailənin dörd uşağından biri idi və həyatının ilk 16 ilini Nyu Yorkda, Bronksvildə keçirib. 12 yaşı olarkən atası ilə anası ayrılıblar. 14 yaşı olarkən isə onlar rəsmi olaraq boşanıblar. Onun atasının maliyyə vəziyyəti yaxşı olub və hər zaman teatrla siyasətə maraq göstərib. Frenk Ebiqneyl Senior oğlu üçün vacib təsir mənbəyi olub.
Matç TV
Matç TV — 2015-ci ildə yaranan Rusiya idman telekanalı.
Elşən Həşimov
Həşimov Elşən Qiyas oğlu — milli təhlükəsizlik və hərbi elmlər doktoru (2019), professor (2017).
Həyatı
Həşimov Elşən Qiyas oğlu 2 noyabr 1970-ci il tarixində Lənkəran rayonunun Boladı kəndində anadan olmuşdur.
1994–1995-ci illərdə Ukraynanın Nikolayev vilayətinin Pervomaysk şəhərində 16613 saylı hərbi hissədə heyət rəisi vəzifəsində xidmət etmişdir. 1995–1998-ci illərdə Xarkov Hərbi Universitetinin əyani adyunkturasında təhsil almaqla xidmətini davam etdirmişdir. 1998–1999-cu illərdə Xarkov Hərbi Universitetinin "Raket silahları və texnoloji qurğular" kafedrasında "assistent" vəzifəsində, 1999–2000-ci illərdə "müəllim" vəzifəsində xidmət etmişdir. 12.01.2000-ci il tarixindən öz xahişimlə Ukrayna Silahlı Qüvvələrindən tərxis olunmuşdur.
2000–2002-ci illərdə Azərbaycan Ali Hərbi Məktəbinin Hava hücumundan müdafiə kafedrasının müəllimi, 2003–2007-ci illərdə Mexanika kafedrası rəisinin müavini vəzifələrində xidmət etmişdir. 2007–2013-cü illərdə Mexanika kafedrasının rəisi vəzifəsini icra etmişdir. 2014-cü ildə Silahlı Qüvvələrin Hərbi Akademiyasının Elm və Adyunktura şöbəsinin dosenti, Elm və Adyunktura şöbəsinin rəisi vəzifələrində. 2015–2020-ci illərdə Silahlı Qüvvələrin Hərbi Akademiyasının Adyunktura və Elm şöbəsinin rəisi-professor vəzifəsində xidmət etmişdir.
31.05.2020-ci il tarixində həqiqi hərbi xidmətdən ehtiyata buraxılmışdır.
2020–2022-ci illərdə Silahlı Qüvvələrin Hərbi Akademiyasının Adyunktura və Elm şöbəsinin Adyunkturasında "professor-məsləhətçi" vəzifəsində, 2022–2023-cü illərdə Milli Müdafiə Universiteti Hərbi Elmi Tədqiqat İnstitutunun professoru (Elmi katib) vəzifəsində, 15.03.2023-cü il tarixindən bu günədək isə Milli Müdafiə Universitetində professor(Elmi katib) vəzifəsində işləyir.
1999-cu ildə Ukrayna Ali Attestasiya Komissiyası tərəfindən "Texnika elmləri namizədi" elmi dərəcəsi almışdır. 2010-cu ildə "dosent", 2017-ci ildə "professor" elmi adlarına layiq görülmüşdür. 2019-cu ildə "Milli təhlükəsizlik və hərbi elmlər doktoru" elmi dərəcəsi almışdır.
2014-cü ildə Silahlı Qüvvələrin Hərbi Akademiyasının Elmi şurasının katibi, 2022–2023-cü illərdə Hərbi Elmi Tədqiqat İnstitutunun Elmi şurasının katibi, 2022-ci ildən Milli Müdafiə Universitetinin Elmi şurasının katibidir.
2019-cu ildən Hərb elmləri üzrə Problem şurasının sədr müavinidir. 2018–2019-cu illərdə Hərbi Akademiyanın nəzdində yaradılmış dissertasiya şurasının üzvü, 2021-ci ildə yaradılmış birdəfəlik dissertasiya şurasının sədri olmuşdur. Hazırda Milli Müdafiə Universitetinin nəzdində yaradılmış dissertasiya şurasının üzvü, "Hərbi xüsusi elmlər" ixtisası üzrə Elmi seminarın sədridir.
2015-ci ildən "Milli təhlükəsizlik və hərbi elmlər" elmi-praktik jurnalın baş redaktorudur. 2015–2020-ci illərdə "Hərbi icmal" jurnalının baş redaktoru olmuşdur. Xaricdə dərc edilən bir neçə jurnalın redaksiya heyətinin üzvüdür.
Nümunəvi xidmətinə, təhsil, elm və ictimai sahədə uğurlu fəaliyyətinə görə Müdafiə naziri tərəfindən 8 medalla, eləcə də Müdafiə nazirlərinin müavinləri, Baş İdarə rəisləri, Milli müdafiə Universitetinin rektoru tərəfindən dəfələrlə "Fəxri fərman" və qiymətli hədiyyələrlə təltif edilmişdir. Azərbaycan Respublikası Silahlı Qüvvələrinin veteranıdır.
Azərbaycan, rus, türk, ukrayna və ingilis dillərini bilir.
Ailəlidir, 2 qızı var.
Təhsili
· 1978–1988-ci illərdə Lənkəran rayonu Boladi kənd orta məktəbində orta təhsil almışdır.
· 1988–1994-cü illərdə Xarkov Hərbi Universitetində təhsil almış, universiteti "qızıl medal" və fərqlənmə diplomu ilə bitirmişdir.
· 1995–1998-ci illərədə Xarkov Hərbi Universitetində adyunktura təhsili almış, 1998-ci ildə dissertasiyanı müvəffəqiyyətlə müdafiə etmişdir.
Elmi fəaliyyəti
1998-ci ildə fəlsəfə doktoru dissertasiyasını müdafiə etmiş, 1999-cu ildə Ukrayna Ali Attestasiya Komissiyası tərəfindən "Texnika elmləri namizədi" elmi dərəcəsi almışdır. 2010-cu ildə "dosent", 2017-ci ildə "professor" elmi adlarına layiq görülmüşdür. 2019-cu ildə "Milli təhlükəsizlik və hərbi elmlər doktoru" elmi dərəcəsi almışdır.
1 dərsliyin, 19 dərs vəsaitinin və 9 metodiki vəsaitin, Respublikada dərc edilmiş 2 və xaricdə dərc edilmiş 3 monoqrafiyanın, Respublika səviyyəli 3 patentin müəllifi və həmmüəllifidir.